അടിമുടി മാറുന്നു സ്കൂളുകള് പുതിയതായി നിര്മിച്ച അഞ്ച് സ്കൂള് കെട്ടിടങ്ങളുടെ ഉദ്ഘാടനം 14ന് ഇടുക്കി: കൊവിഡ് തീവ്രത കുറഞ്ഞ് സംസ്ഥാനത്ത് അദ്ധ്യയനം വീണ്ടും പുനരാരംഭിക്കുമ്ബോള് വിദ്യാര്ത്ഥികളെ വരവേല്ക്കുക പുതുമോടിയോടെയുള്ള സ്കൂളുകളായിരിക്കും. പുതിയ കെട്ടിടങ്ങളും ലാബുകളും ലൈബ്രറികളുമായി അങ്ങിനെ അടിമുടി മാറിയ ഒരു വിദ്യാലയം.. കൊവിഡിനെ തുടര്ന്ന് സ്കൂളുകള് അടച്ചതിന് ശേഷം ജില്ലയില് കഴിഞ്ഞ ഒരു വര്ഷത്തിനിടെ 35 മന്ദിരങ്ങളാണ് പൂര്ത്തിയായത്. പുതിയതായി നിര്മിച്ച അഞ്ച് സ്കൂള് കെട്ടിടങ്ങളുടെ ഉദ്ഘാടനം 14ന് ഉച്ചയ്ക്ക് 12.30ന് മുഖ്യമന്ത്രി പിണറായി വിജയന് ഓണ്ലൈനായി നിര്വഹിക്കുകയാണ്. ഇതോടൊപ്പം കിഫ്ബി മുഖേന ലഭ്യമായിരിക്കുന്ന ഒരു കോടി രൂപയുടെ നാല് പുതിയ സ്കൂള് കെട്ടിടങ്ങളുടെ ശിലാസ്ഥാപന കര്മ്മവും മുഖ്യമന്ത്രി നിര്വഹിക്കും. ഹയര്സെക്കന്ഡറി വകുപ്പ് മുഖേന സിഡ്കോ നിര്മിച്ച നാല് ഹൈടെക് ലാബുകളുടെ ഉദ്ഘാടനവും നടക്കും. മൂന്നുകോടി കിഫ്ബി ഫണ്ടുപയോഗിച്ച് നിര്മ്മാണം പൂര്ത്തിയാക്കിയ രാജാക്കാട് ഗവ. ഹയര് സെക്കന്ഡറി സ്കൂളിലെ അക്കാദമിക് ബ്ലോക്ക്, 2.75 കോടി പ്ലാന് ഫണ്ടില് നിര്മ്മിച്ച ഗവ. വൊക്കേഷണല് ഹയര് സെക്കന്ഡറി സ്കൂള് തട്ടക്കുഴയിലെ വി.എച്ച്.എസ്.ഇ ബ്ലോക്ക്, തൊടുപുഴ ഗവ. വൊക്കേഷണല് ഹയര് സെക്കന്ഡറി സ്കൂളില് പി.ജെ. ജോസഫ് എം.എല്.എയുടെ ആസ്തി വികസന ഫണ്ടില് നിര്മ്മാണം പൂര്ത്തീകരിച്ച അക്കാദമിക് ബ്ലോക്ക്, ഹയര്സെക്കന്ഡറി പ്ലാന് ഫണ്ടില് വാഗമണ് ഗവ. ഹയര് സെക്കന്ഡറി സ്കൂളിന് അനുവദിച്ച് കിട്ടിയ ലാബ്, ലൈബ്രറി ബ്ലോക്ക്, വി.എച്ച്,എസ്.ഇ പ്ലാന് ഫണ്ട് മുഖേന കുമളി വൊക്കേഷന് ഹയര് സെക്കന്ഡറി സ്കൂളിന് അനുവദിച്ച 1.5 കോടിയുടെ അക്കാദമിക് ബ്ലോക്ക് എന്നിവയാണ് ഉദ്ഘാടന സജ്ജമായിരിക്കുന്നത്. ഇതോടൊപ്പം കിഫ്ബി മുഖേന ഒരുകോടി രൂപ ലഭ്യമായിട്ടുള്ള ഗവ. എച്ച്.എസ്.എസ്. അമരാവതി, ഗവ. ട്രൈബല് യു.പി. സ്കൂള് കുമളി, ഗവ. വി.എച്ച്.എസ്.എസ്. രാജകുമാരി, ഗവ. എച്ച്.എസ്.എസ്. നെടുങ്കണ്ടം എന്നിവടങ്ങളിലെ പുതിയ കെട്ടിടങ്ങളുടെ നിര്മ്മാണ ഉദ്ഘാടനവും അന്നേ ദിവസം നടക്കും. വിവിധ ഫണ്ടുകളിലും സ്കീമുകളിലുമായി ജില്ലയില് പൂര്ത്തിയായി വരുന്ന പുതിയ സ്കൂള് കെട്ടിടങ്ങള് കൊവിഡ് പ്രതിസന്ധിക്ക് ശേഷം കടന്നു വരുന്ന കുട്ടികള്ക്കും മാതാപിതാക്കള്ക്കും ശാരീരികവും മാനസികവുമായുള്ള ഏറ്റവും മികച്ച പഠനാന്തരീക്ഷമാകും നല്കുക കെ.എ. ബിനുമോന് പൊതുവിദ്യാഭ്യാസ സംരക്ഷണ യജ്ഞം കോഓര്ഡിനേറ്റര് പഴയകെട്ടിടം പൊളിക്കാന് തടസം ജില്ലയിലെ മൂന്ന് സ്കൂളുകളുടെ പഴയകെട്ടിടങ്ങള് പൊളിച്ച് നീക്കാത്തതിനാല് പുതിയവ നിര്മിക്കാന് സാധിച്ചില്ല. ജി.എച്ച്.എസ് പാമ്ബനാര്, ജി.വി.എച്ച്.എസ്.എസ് മൂന്നാര്, ഗവ. ട്രൈബല് ഹയര്സെക്കന്ഡറി സ്കൂള് മൂന്നാര് എന്നീ സ്കൂളുകളുടെ കെട്ടിടനിര്മാണമാണ് വൈകുന്നത്. ഹൈസ്കൂള്, ഹയര്സെക്കന്ഡറി സ്കൂളുകളുടെ പഴകെട്ടിടങ്ങള് പൊളിക്കേണ്ടതിന്റെ ഉത്തരവാദിത്തം ജില്ലാ പഞ്ചായത്തിന്റേതാണ്. എന്നാല് ജില്ലാ പഞ്ചായത്ത് പഴയ കെട്ടിടം പൊളിക്കാന് നിശ്ചയിക്കുന്ന തുക കരാറുകാരനുമായി ഒക്കാതെ രണ്ടും മൂന്നും വട്ടം ലേലം നടത്തേണ്ടിവരുന്നതിനാലാണ് കാലാവധി നീണ്ടുപോവുന്നത്. മറ്റ് സാങ്കേതിക തടസങ്ങള് കാരണം അഞ്ച് സ്കൂളുകളുടെയും നിര്മാണം വൈകുന്നുണ്ട്. ഇത് ഉടന് പരിഹരിക്കപ്പെടുമെന്നാണ് കരുതുന്നത്.